கவிதா ஜெயின்

கவிதா சுரேந்தர் குமார் ஜெயின் (Kavita Jain)(பிறப்பு: செப்டம்பர் 2, 1972) என்பவர் அரியான மாநிலத்தினை சேர்ந்த இந்திய அரசியல்வாதி ஆவார். இவர் சோனிபத்தின் முன்னாள் சட்டமன்ற உறுப்பினர் மற்றும் இந்தியாவின் அரியானா மாநில அரசாங்கத்தின் அமைச்சரவை அமைச்சராவார்.

தனிப்பட்ட வாழ்க்கை 
ஜெயின், அரியானா முதல்வரின் ஊடக ஆலோசகராக இருந்த ராஜீவ் ஜெயினை மணந்தார். இவர்களுக்கு ஒரு மகளும், ஒரு மகனும் உள்ளனர்.

ஜெயின் ரோத்தக்கில் முதுநிலை வணிகவியல் மற்றும் கல்வியியலில் இளங்கலைப் பட்டம் பெற்றுள்ளார்.

அரசியல் வாழ்க்கை 
2009 மற்றும் 2014-ல், அரியானா மாநில சட்டமன்றத் தேர்தலில் சோனிபத்தில் பாரதிய ஜனதா கட்சி வேட்பாளராகப் போட்டியிட்ட இவர் வெற்றிபெற்றுஅரியானா சட்டமன்ற உறுப்பினராகத் தேர்ந்தெடுக்கப்பட்டார். 26 அக்டோபர் 2014 அன்று, இவர் அரியானா அரசாங்கத்தில் அமைச்சராகப் பதவியேற்றார்.

ஒரு அமைச்சராக, இவர் பின்வரும் துறைகளின் பொறுப்பை வகிக்கிறார்.

 நகர்ப்புற உள்ளாட்சி அமைப்புகள் துறை, அரியானா
 பெண்கள் மற்றும் குழந்தைகள் மேம்பாட்டுத் துறை, அரியானா
 சட்டம் மற்றும் நீதித்துறை,  அரியானா

மேற்கோள்கள் 

21-ஆம் நூற்றாண்டு இந்திய அரசியல்வாதிகள்
1972 பிறப்புகள்
வாழும் நபர்கள்